Diari Oficial de la Generalitat Valenciana


Sumari del DOGV 3919, del 17-01-2001 (2001/143)

Informació pública del programa d'actuació integrada de la unitat d'execució única del pla parcial del sector Pontazgo (Benicàssim).
------------------------------------------------------------------------------------------------------------------------------------

### Dades del document

Número de DOGV
:   3919

Data del DOGV
:   17-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/143


Organisme emissor
:   Altipla, SA

Tipus de document
:   Anunci

Informació pública del programa d'actuació integrada de la unitat d'execució única del pla parcial del sector Pontazgo (Benicàssim). [2001/M143]
  
La mercantil Altipla, SA ha formulat el programa d'actuació integrada sobre l'àmbit de la unitat d'execució única del pla parcial del sector Pontazgo (Benicàssim), acompanyat d'homologació del sector Pontazgo, pla parcial del sector Pontazgo, estudi d'impacte ambiental, projecte d'urbanització, i escriptura de constitució d'agrupació d'interés urbanístic junt amb els seus estatuts, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº 2.394, de 24 de novembre de 1994).
  
En aplicació del que estableix l'article 48.1.C) en relació amb l'article 46.3 ambdós de la referida llei, pertoca sotmetre el mencionat programa amb tota la documentació annexa a informació pública per un termini de 20 dies hàbils, comptats a partir del següent dia a la publicació d'aquest anunci en el Diari Oficial de la Generalitat Valenciana.
  
Es fa constar que durant el dit termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa, tot això en els termes i les condicions de l'esmentada Llei 6/1994, a l'efecte de la qual qualsevol interessat podrà consultar l'expedient dipositat en la Notaria de la senyora Esperanza Quiles Pomares, situada al carrer de Sant Tomàs número 115 de Benicàssim, els dies hàbils, en horari de 11.00 a 13.00 hores. Igualment es fa constar que qualsevol persona podrà comparéixer en la dita notaria per a obtindre còpia de l'acta de protocol·lització del projecte i els documents que l'acompanyen, o sol·licitar l'exhibició d'aquesta.
  
Així mateix, tant la referida documentació com l'expedient administratiu podran ser consultats als locals de l'Ajuntament de Benicàssim situat al carrer del Metge Segarra, número 4, els dies hàbils, de 09.00 a 13.00 hores. Les al·legacions que, si escau, es formulen, es presentaran davant l'Ajuntament de Benicàssim.
  
Mitjançant aquest anunci, segons el que preceptua el paràgraf segon de l'article 48 en relació amb l'article 46 paràgrafs quart i cinqué de l'esmentada Llei 6/1994, es posa en coneixement dels interessats, que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les referides proposicions en l'Ajuntament de Benicàssim.
  
Finalitzat aquest segon termini, el següent dia hàbil, excepte si és dissabte, cas en què s'entendrà el dia hàbil immediat posterior, tindrà lloc l'acte d'obertura de pliques en l'Ajuntament de Benicàssim.
  
Per últim, a fi de dotar de les màximes garanties el procediment, a l'empara del que estableix l'article 59.4 de la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, s'ha publicat així mateix, un anunci en el Butlletí Oficial de la Província de Castelló, dirigit als titulars de béns i drets afectats per l'actuació, la titularitat, identitat o domicili dels quals no consten en aquest procediment. S'esmenten a continuació les dades conegudes: